Diari Oficial de la Generalitat Valenciana


Sumari del DOGV 5437, del 26-01-2007 (2007/542)

ORDRE de 4 de gener de 2007, de la Conselleria de Territori i Habitatge, per la qual es convoquen i s'aproven les bases reguladores de les ajudes gestionades per la Direcció General de Gestió del Medi Natural en matèria de conservació de la biodiversitat per a l'exercici 2007.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5437

Data del DOGV
:   26-01-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/542


Data del document
:   04-01-2007

Organisme emissor
:   Conselleria de Territori i Habitatge

Tipus de document
:   Ordre

Anàlisi jurídica

 Descriptors 

:   * suport econòmic
    * administració local
    * zona protegida
    * propietat forestal
    * biodiversitat
    * ajuda pública

Per mitjà del Decret 218/1994, de 17 d'octubre, del Govern Valencià, es va crear la figura de conservació d'espècies vegetals denominada microreserva vegetal. Per a incentivar la iniciativa de persones físiques o jurídiques, públiques o privades, d'incorporar terrenys a la xarxa de microreserves de flora de la Comunitat Valenciana i de realitzar obres de millora en aquestes zones, s'han establit des de 1996 distintes convocatòries de subvencions.
Les actuacions de la Conselleria de Territori i Habitatge en matèria de conservació de la fauna silvestre necessiten complementar-se pels esforços de persones físiques i jurídiques en terrenys privats o terrenys públics no gestionats per l'administració ambiental. I amb aquest fi es va establir en el 2004 una línia regular d'ajudes a propietaris o entitats per a la realització de treballs de conservació d'espècies i hàbitats.
La Llei 4/2006, de 19 de maig, de la Generalitat, garantix la protecció, la conservació, la difusió, el foment, la investigació i l'acreixement del patrimoni arbori monumental de la Comunitat Valenciana. La llei inclou la possibilitat que la conselleria competent en medi ambient execute, de forma indirecta per mitjà d'ajudes, mesures per a la conservació dels arbres monumentals i singulars. Des del 2004 hi ha una convocatòria de subvencions amb aquesta finalitat.
En el 2005 es va crear una línia de subvencions destinada a l'organització i la producció de congressos, cursos, jornades i exposicions de conservació de la biodiversitat.
El projecte LIFE Restauració d'hàbitats prioritaris per als amfibis promou la creació d'una línia de subvencions per a propietaris de punts d'aigua que es poden incorporar a la xarxa de reserves de fauna. L'objectiu d'aquesta acció és ajudar econòmicament els propietaris de terrenys que es comprometen a la conservació dels hàbitats aquàtics d'interés per als amfibis.
Per això, i per raó de les facultats que em conferix l'article 35 de la Llei 5/1983, de 30 de desembre, del Govern Valencià i l'article 47.3 del Text refós de la Llei d'hisenda pública de la Generalitat,
ORDENE
Article 1. Objecte i àmbit d'aplicació
1. Constituïx l'objecte de la present ordre convocar les ajudes gestionades per la Direcció General de Gestió del Medi Natural de la Conselleria de Territori i Habitatge en matèria de conservació de la biodiversitat per a l'exercici 2007, i aprovar les bases reguladores per les qual es regix aquesta convocatòria. Les bases reguladores comunes a totes les ajudes convocades figuren en l'annex I.
2. La present ordre s'aplicarà a les següents ajudes, que es regiran per les bases reguladores específiques que figuren en els annexos que s'indiquen:
2.1. Incorporació de terrenys a la xarxa de microreserves de flora i execució d'inversions en aquestes zones (annex II)
2.2. Gestió de reserves voluntàries de fauna (annex III)
2.3. Realització de treballs de millora, conservació, restauració i posada en valor d'arbres monumentals o singulars (annex IV)
2.4. Organització i producció de congressos, cursos, jornades i exposicions de conservació de la biodiversitat (annex V)
2.5. Execució d'obres de millora de punts d'aigua d'interés per als amfibis (annex VI)
Article 2. Finançament de les ajudes
La dotació pressupostària per a les ajudes en matèria de conservació de la biodiversitat relacionades a continuació es farà a càrrec dels capítols IV i VII, de la secció 14 Conselleria de Territori i Habitatge; servei 02, Direcció General de Gestió del Medi Natural, programa 442.30, línies T2141 (IV), T1801 (VII), T4842 (VII), T4843 (VII) i T4837 (IV):
1. Indemnitzacions per incorporació de terrenys a la xarxa de microreserves de flora, línia T2141, capítol IV. Aquesta línia estarà dotada per a l'any 2007 amb un màxim de 50.000 Euros.
2. Ajudes per a inversions en microreserves de flora, línia T1801, capítol VII. Aquesta línia estarà dotada per a l'any 2007 amb un màxim de 60.000 Euros.
3. Ajudes per a la gestió de reserves voluntàries de fauna, línia T4842, capítol VII. Aquesta línia estarà dotada per a l'any 2007 amb un màxim de 25.000 Euros.
4. Ajudes per a la millora, la conservació, la restauració i la posada en valor d'arbres monumentals o singulars, línia T4843, capítol VII. Aquesta línia estarà dotada per a l'any 2007 amb un màxim de 50.000 Euros.
5. Ajudes per a l'organització i la producció de congressos, cursos, jornades i exposicions sobre conservació de la biodiversitat, línia T4837, capítol IV. Aquesta línia estarà dotada per a l'any 2007 amb un màxim de 30.000 Euros.
6. Ajudes per a l'execució d'obres de millora de punts d'aigua d'interés per als amfibis, línia T6236, capítol VII. Aquesta línia estarà dotada per a l'any 2007 amb un màxim de 30.000 Euros.
DISPOSICIÓ ADDICIONAL
La convocatòria de les ajudes establides en aquesta ordre es tramitarà pel procediment anticipat, d'acord amb l'Ordre de 26 de setembre de 1994, de la Conselleria d'Economia i Hisenda, per la qual cosa la seua concessió estarà condicionada a l'existència, en el pressupost de l'exercici 2007 de crèdit suficient i adequat.
Tots els actes dictats en els expedients de subvenció, s'entendran condicionats al fet que, en dictar la corresponent resolució de concessió, subsistisquen les mateixes circumstàncies de fet i de dret existents en el moment en què es van produir aquells actes.
DISPOSICIONS FINALS
Primera
En tot el no regulat en aquesta ordre, s'aplicarà el que disposa el Decret legislatiu, de 26 de juny de 1991, de la Generalitat, pel qual s'aprova el Text refós de la Llei d'hisenda pública de la Generalitat, com també els preceptes bàsics de la Llei 38/2003, de 17 de novembre, general de subvencions, i del Reial decret 887/2006, de 21 de juliol, pel qual s'aprova el Reglament de la Llei general de subvencions.
Segona
La present ordre produirà efectes a partir de l'endemà de la publicació en el Diari Oficial de la Comunitat Valenciana.
Tercera
Contra la present ordre, que posa fi a la via administrativa, es pot interposar recurs contenciós administratiu en el termini de dos mesos, comptadors des de l'endemà de la publicació, davant de la sala contenciosa administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa.
Tot això sense perjudici de la interposició de recurs potestatiu de reposició davant de l'autoritat que dicta l'acte, en el termini d'un mes des del següent al de la publicació, d'acord amb el que disposen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú.
València, 4 de gener de 2007
El conseller de Territori i Habitatge,
ESTEBAN GONZÁLEZ PONS
ANNEX I
BASES COMUNES A TOTES LES AJUDES CONVOCADES
Primera. Obligacions dels beneficiaris
1. Amb caràcter general els beneficiaris de les ajudes han de:
a) Complir l'objectiu, executar el projecte, realitzar l'activitat o adoptar el comportament que fonamenta la concessió de la subvenció.
b) Justificar el compliment dels requisits i condicions, com també la realització del projecte o activitat i el compliment de la finalitat que determinen la concessió o el gaudi de la subvenció.
c) Sotmetre's a les actuacions de comprovació, que ha d'efectuar l'òrgan concedent, com també qualssevol altres de comprovació i control financer que corresponen a la Intervenció General en relació amb les subvencions i ajudes concedides, aportar tota la informació que li siga requerida en l'exercici de les dites actuacions.
d) Comunicar a l'òrgan concedent l'obtenció d'altres subvencions, ajudes, ingressos o recursos que financen les activitats subvencionades. Aquesta comunicació ha d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.
e) Acreditar amb anterioritat a dictar-se la proposta de resolució de concessió que es troba al corrent en el compliment de les seues obligacions tributàries i davant de la Seguretat Social.
f) Fer constar en tota la documentació o informació pròpia de l'activitat que aquesta està subvencionada per la Conselleria de Territori i Habitatge de la Generalitat.
g) Complir les altres obligacions previstes en l'article 14 de la Llei 38/2003, de 17 de novembre, general de subvencions.
2. L'incompliment de les anteriors obligacions donarà lloc a l'exigència de les responsabilitats que corresponguen, d'acord amb la legislació vigent.
Segona. Despeses subvencionables
1. Només es consideraran despeses subvencionables les que sens dubte responguen a la naturalesa de l'activitat subvencionada i es realitzen en el termini establit en aquestes bases reguladores. Han d'acreditar-se per mitjà de factures i la resta de documents de valor probatori equivalent amb validesa en el tràfic juridicomercantil o amb eficàcia administrativa, de conformitat amb la legislació reguladora d'aquest àmbit.
2. No obstant el que disposa l'apartat anterior, també poden justificar-se a càrrec de la subvenció rebuda les despeses que, si és el cas, hagen pogut efectuar-se des de l'1 de gener de l'exercici de la convocatòria amb anterioritat a la seua concessió, sempre que es referisquen a despeses reals de les activitats incloses en la memòria de sol·licitud presentada.
3. Quan es realitzen obres subvencionades utilitzant maquinària pròpia del beneficiari, els costos subvencionables màxims seran els següents:
Descripció maquinària (sense mà d'obra) Euros/hora
Tractor de rodes 51/70 cv 22,09
Tractor de rodes 71/100 cv 23,03
Tractor de rodes 101/130 cv 25,99
Tractor eruga 51/70 cv 24,17
Tractor eruga 71/100 cv 30,86
Tractor eruga 101/130cv 35,08
Remolc lleuger càrrega màxima 750 kg 0,60
Remolc basculador de capacitat 6 t 1,86
Estelladora embaladora 3,41
Motoserra 1,87
Motodesbrossadora 1,87
Aclotadora 3,56
Podadora 5,13
Plantadora 5,31
Tercera. Sol·licituds i documentació
1. La sol·licitud es presentarà amb anterioritat a la realització de l'activitat o projecte per al qual se sol·licita l'ajuda. El sol·licitant pot executar els projectes una vegada presentada la sol·licitud, sense esperar que la concessió d'ajuda es produïsca i sense que això prejutge la decisió que finalment s'adopte.
2. La presentació de sol·licitud no generarà cap dret a obtindre subvenció. Tampoc determinarà reconeixement de drets en el supòsit que no s'aproven les ajudes en la corresponent llei de pressupostos de la Generalitat.
3. La sol·licitud es formalitzarà en instància degudament emplenada, dirigida a la Direcció General de Gestió del Medi Natural, segons model que s'adjunta a la present ordre per a la corresponent línia de subvenció, acompanyada dels següents documents
3.1. Identificació del sol·licitant:
a) Persones físiques
- Còpia compulsada del document nacional d'identitat o passaport.
b) Persones jurídiques i agrupacions amb personalitat jurídica
- Còpia compulsada de la targeta d'identificació fiscal.
- Còpia compulsada dels estatuts de l'entitat o escriptura de constitució o qualsevol altre document admissible en dret que ho acredite.
- Certificat de l'acta on conste l'acord de sol·licitar les ajudes i el nomenament del representant de l'entitat per a efectuar la seua gestió. En el cas d'entitats locals i altres entitats públiques és necessari acord adoptat per l'òrgan competent de l'entitat.
c) Agrupacions sense personalitat jurídica
- Documentació requerida en els apartats a) i b) de cada membre de l'agrupació.
- Compromisos d'execució assumits per cada membre de l'agrupació.
- Nomenament de representant o apoderat únic de l'agrupació, amb poders suficients per a complir totes les obligacions que, com a beneficiària, té l'agrupació.
d) Membres associats de persona jurídica beneficiària
- Documentació requerida en l'apartat b) de la persona jurídica beneficiària i en els apartats a) o b) dels membres associats.
- Compromisos d'execució de la totalitat o part de les activitats objecte de subvenció en nom i per compte de la persona jurídica beneficiària.
3.2. Documentació acreditativa d'estar al corrent de les obligacions tributàries i de la Seguretat Social en els termes establits en l'article 22 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre de 2003, general de subvencions i de conformitat amb el que disposa l'Ordre de 30 de maig de 1996, de la Conselleria d'Economia i Hisenda (DOGV 2775 de 21.06.96). Segons la mencionada ordre, queden exempts de presentar aquesta documentació, entre altres, els beneficiaris la subvenció dels quals no supere la quantitat de 1.803,04 Euros (300.000 ptes.) i les entitats locals.
3.3. Imprés de manteniment de tercers per a pagaments de la Generalitat degudament emplenat (model adjunt).
3.4. Declaració de les subvencions sol·licitades, percebudes o reconegudes d'altres administracions públiques, o de qualsevol entitat pública o privada, per a la mateixa actuació per a la qual se sol·licita la subvenció, i ha d'emplenar-se el model adjunt en tot cas.
3.5 Memòria valorada i descriptiva de l'activitat per a la qual se sol·licita la subvenció. La memòria ha d'aportar informació suficient per a ser avaluada d'acord amb els criteris de valoració específics de cada ajuda. En cas contrari, se li assignarà la menor puntuació per a cada un dels criteris allí exposats.
4. En el cas que els documents exigits que han d'acompanyar la sol·licitud de concessió d'ajudes ja estiguen en poder de la Conselleria de Territori i Habitatge, el sol·licitant pot acollir-se al dret establit en l'article 35.f) de la Llei 30/1992, de 26 de novembre, de règim jurídic de les administracions públiques i del procediment administratiu comú, sempre que es faça constar la data, l'òrgan o dependència a què van ser dirigits, la identificació del procediment en què apareguen i que no hagen transcorregut més de cinc anys des de la finalització del procediment a què corresponguen.
Quarta. Lloc i termini de presentació de la sol·licitud d'ajudes
1. Els interessats presentaran les sol·licituds i la documentació corresponent en el Registre General de la Conselleria de Territori i Habitatge, en els seus serveis territorials o de qualsevol de les formes previstes en l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú. En tot cas es dirigiran a la Direcció General de Gestió del Medi Natural.
2. En cas d'enviament per correu certificat, la presentació de la documentació en l'oficina de correus corresponent ha de fer-se d'acord amb el que disposa l'article 39 del Reial decret 1829/1999, de 3 de desembre (BOE 31.12.1999), pel qual s'aprova el Reglament pel qual es regula la prestació dels serveis postals, en desplegament del que establix la Llei 24/1998, de 13-7-1998 (BOE 14.07.1998), del servei postal universal i de liberalització dels serveis postals, en sobre obert, a fi que l'exemplar destinat a la Conselleria de Territori i Habitatge siga datat i segellat per l'oficina de correus corresponent, s'entendrà com a data vàlida de presentació aquella que aparega com a data presentació de la sol·licitud en l'oficina de correus corresponent.
3. El termini de presentació de sol·licituds serà d'un mes comptador des del dia següent al de la publicació d'aquesta ordre en el Diari Oficial de la Comunitat Valenciana.
Cinquena. Ordenació i instrucció del procediment
1. L'òrgan encarregat de l'ordenació i instrucció del procediment serà la Direcció General de Gestió del Medi Natural que, d'ofici, acordarà totes les actuacions necessàries per a la determinació, el coneixement i la comprovació de les dades per raó de les quals ha de pronunciar-se la resolució.
2. Quan la sol·licitud no reunisca els requisits establits en la present ordre o no s'acompanye la documentació que d'acord amb aquesta resulte exigible o es considere necessària per a resoldre, de conformitat amb l'article 71 de la Llei 30/1992, de 26 de novembre, de règim jurídic de les administracions públiques i del procediment administratiu comú, en la redacció que dóna la Llei 4/1999, de 13 de gener, el Servei de Conservació de la Biodiversitat requerirà el sol·licitant perquè en un termini de deu dies, esmene la falta o acompanye els documents preceptius, amb indicació que, si així no ho fa, se li tindrà per desistit de la seua petició.
3. En qualsevol moment del procediment i a l'efecte de la resolució, el Servei de Conservació de la Biodiversitat pot demanar els informes tècnics que es consideren necessaris.
4. Finalitzats aquests tràmits, d'acord amb l'apartat 4 de la base 24 de la Llei 38/2003, de 17 de novembre, general de subvencions, el Servei de Conservació de la Biodiversitat emetrà un informe sobre el compliment de les condicions imposades per a adquirir la condició de beneficiari de la subvenció per part dels sol·licitants, i una proposta de valoració de les sol·licituds segons els criteris establits específicament per a cada tipus d'ajudes.
Sisena. Valoració i proposta de resolució
1. La concessió de les ajudes es realitzarà per mitjà del procediment de concurrència competitiva a què es referix l'article 22 de la Llei 38/2003, de 17 de novembre, general de subvencions, d'acord amb els criteris de valoració que s'indiquen en els respectius annexos per a cada sol·licitud.
2. La valoració de les sol·licituds presentades es realitzarà per una comissió de valoració, presidida per la directora general de Gestió del Medi Natural o persona en qui delegue, i formada pels directors dels serveis territorials de les províncies de Castelló, València i Alacant o persones en qui deleguen, un tècnic de del Servei de Conservació de la Biodiversitat, i un funcionari d'administració general que farà de secretari, aquests últims designats per la directora general.
3. La comissió de valoració, atesos els criteris i requisits establits i d'acord amb la disponibilitat pressupostària, emetrà un informe en què es concrete el resultat de l'avaluació efectuada.
4. El Servei de Conservació de la Biodiversitat, a la vista de l'expedient i de l'informe de la comissió de valoració, formularà la proposta de resolució provisional, degudament motivada, i la notificarà als interessats per qualsevol mitjà que permeta tindre constància de la recepció per l'interessat, així com de la data, la identitat i el contingut de la notificació, donant-los un termini de 10 dies per a la presentació d'al·legacions. Examinades les al·legacions presentades, s'elevarà a la Direcció general de Gestió del Medi Natural la proposta de resolució definitiva, que contindrà la llista de beneficiaris, import de cada subvenció, avaluació i criteris de valoració aplicats.
Setena. Resolució de la concessió de les ajudes
1. Correspon a la directora general de Gestió del Medi Natural dictar la resolució de la concessió de les ajudes, per delegació del conseller de Territori i Habitatge d'acord amb la Resolució de 13 d'agost del 2003, sobre delegació de l'exercici de competències en determinats òrgans de la Conselleria (Diari Oficial de la Generalitat núm. 4571, de 22/08/2003).
2. La resolució, que serà motivada, es publicarà en el Diari Oficial de la Comunitat Valenciana d'acord amb el que establix l'article 59.5.b) de la Llei 30/1992, de 26 de novembre, de règim jurídic de les administracions públiques i del procediment administratiu comú, modificat per la Llei 4/1999 de 13 de gener.
3. La resolució contindrà la relació de beneficiaris de cada actuació objecte de subvenció, així com la quantia subvencionable que s'ha de justificar, l'import de l'ajuda concedida a cada beneficiari, indicant els percentatges o quanties unitàries aplicats per a la seua determinació, com també, si és el cas, el termini o data límit per a la presentació de la documentació justificativa. Així mateix, constaran les sol·licituds desestimades i el motiu pel qual es desestimen.
En el cas d'agrupacions sense personalitat jurídica que siguen beneficiàries, la resolució contindrà el repartiment de les activitats que ha de realitzar cada membre de l'agrupació i l'import de la subvenció per a cada un d'ells.
4. El termini màxim per a resoldre les sol·licituds d'ajuda, serà de tres mesos comptadors des de la data de finalització del termini de presentació de sol·licituds. Transcorregut aquest termini sense haver-se notificat la resolució expressa, els interessats poden entendre desestimades les seues sol·licituds per silenci administratiu en els termes que preveu l'article 44 de la Llei 30/1992, de 26 de novembre, de règim jurídic de les administracions públiques i del procediment administratiu comú, com també en l'article 55 de la Llei 9/2001, de 27 de desembre, de mesures fiscals, de gestió administrativa i financera, i d'organització de la Generalitat.
5. El termini màxim d'execució de les actuacions subvencionades, es ressenyarà en la resolució adjudicatòria. En cas que no figure, serà el 31 d'octubre del 2007.
6. Els beneficiaris de les subvencions poden renunciar expressament a aquestes en el termini d'un mes a partir de l'endemà de la notificació de la resolució de la concessió.
Huitena. Recursos contra la resolució
1. La resolució, en dictar-se per delegació, indicarà expressament aquesta circumstància i es considerarà dictada per l'òrgan delegatori, esgotant la via administrativa. Contra aquesta resolució es pot interposar recurs contenciós administratiu en el termini de dos mesos, comptadors des de l'endemà de la notificació, davant de la sala contenciosa administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa.
2. Tot això sense perjudici de la interposició del recurs potestatiu de reposició, en el termini d'un mes, comptador des de l'endemà de la notificació d'acord amb el que disposen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú.
Novena. Justificació dels despeses
1. Els beneficiaris de les ajudes, excepte els d'indemnitzacions per la incorporació de terrenys a la xarxa de microreserves de flora, estan obligats a presentar, abans del 15 de novembre del 2007, la justificació de totes les despeses efectuades per a la realització de les activitats subvencionades fins a arribar almenys al pressupost total objecte de la subvenció per mitjà dels documents següents:
a) Còpies compulsades de les factures corresponents a les despeses efectuades en el desenvolupament de les actuacions d'acord amb el programa subvencionat, amb el seu justificant de pagament o document acreditatiu d'aquest, que acrediten que l'adjudicatari ha realitzat el pagament a empreses o professionals.
En tot cas les factures han de presentar-se en original per a ser compulsades. No poden acceptar-se per a ser certificades formes de substitució de factures, com ara rebuts o albarans. Les factures han d'haver-se emés al titular, figurant en aquestes el corresponent NIF.
b) En aquells casos en què es financen despeses de personal, còpia compulsada del contracte i de les nòmines firmades per les persones que realitzen treball en les activitats, i també els justificants corresponents de les cotitzacions de la Seguretat Social i de l'ingrés en la delegació d'hisenda de les quantitats retingudes corresponents a l'impost sobre la renda de les persones físiques.
c) En el cas que es justifiquen imports per utilització de maquinària pròpia, es consideraran com a màxim els costos establits en l'apartat 3 de la base segona d'aquest annex I. S'ha d'aportar una fotocòpia compulsada del rebut del pagament de l'impost de circulació referit a l'últim període impositiu o, en cas de no estar subjecte a aquest impost, còpia compulsada d'un document acreditatiu de la propietat de la maquinària utilitzada.
d) Els honoraris professionals d'elaboració i el visat dels projectes poden ser justificats com a part de la subvenció.
2. Només seran tinguts en compte els justificants de data posterior al registre d'entrada del document de sol·licitud d'ajuda i que corresponguen a actuacions o projectes encara no executats en aquell moment.
3. En el supòsit d'alguna variació, en data de presentació de la sol·licitud de cobrament, en la declaració de subvencions sol·licitades, percebudes o reconegudes d'altres administracions públiques, o de qualsevol entitat pública o privada, per a la mateixa actuació objecte de subvenció, s'ha d'aportar de nou el model de sol·licitud de subvenció actualitzat.
4. Si ha caducat la seua vigència en el moment de presentar els justificants de les activitats realitzades, ha de presentar-se de nou la documentació acreditativa d'estar al corrent de les obligacions tributàries i de la Seguretat Social en els termes establits en l'article 22 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre del 2003, general de subvencions i de conformitat amb el que disposa l'Ordre de 30 de maig de 1996, de la Conselleria d'Economia i Hisenda (DOGV 2775 de 21.06.96). Segons la mencionada ordre, queden exempts de presentar aquesta documentació, entre altres, els beneficiaris la subvenció dels quals no supere la quantitat de 1.803,04 Euros (300.000 ptes.) i les entitats locals.
Deu. Pagament de les subvencions concedides
1. Les actuacions objecte de l'ajuda seran revisades pels tècnics de la Conselleria de Territori i Habitatge, els quals expediran un certificat de la correcta execució, necessari per al cobrament de les ajudes.
2. El pagament de les ajudes pot realitzar-se una vegada executada en la seua totalitat l'activitat o projecte per al qual van ser concedides, prèvia presentació pel beneficiari de la corresponent documentació justificativa de la seua realització.
3. Únicament es pagarà la totalitat de la subvenció concedida si la quantitat subvencionable del projecte ha sigut justificada íntegrament; en qualsevol altre cas, només es pagarà la part de la subvenció proporcional als justificants de despesa aportats, dictant-se la resolució de decaïment en el dret al cobrament de la subvenció en la quantia no justificada.
4. La Direcció General de Gestió del Medi Natural pot, en qualsevol moment, efectuar les visites i les comprovacions que considere necessàries per a verificar la realització i el funcionament normal de les actuacions subvencionades o requerir al beneficiari la presentació de qualsevol documentació encaminada a la dita verificació.
Onze. Pèrdua o minoració de l'ajuda
1. Tota alteració de les condicions tingudes en compte per a la concessió de l'ajuda i, en tot cas, l'obtenció concurrent de subvencions o ajudes atorgades per altres administracions públiques o ens públics o privats, pot donar lloc a la modificació de la resolució de concessió i, si és el cas, a la pèrdua del dret al cobrament total o parcial de la subvenció.
2. Igualment, l'incompliment pel beneficiari dels requisits i condicions que van donar lloc a l'atorgament de l'ajuda, com també la falta de justificació o la justificació insuficient de l'ajuda concedida en el termini establit a l'efecte, com també la concurrència d'altres causes recollides per l'article 37 de la Llei 38/2003, de 17 de novembre, general de subvencions, donarà lloc a la pèrdua del dret al cobrament total o parcial de la subvenció.
Dotze. Reintegrament de les quantitats percebudes
D'acord amb l'article 37 de la Llei 38/2003, de 17 de novembre, general de subvencions, procedirà el reintegrament de les quantitats percebudes i l'exigència de l'interés de demora corresponent des del pagament de la subvenció, en els casos següents:
a) Obtenció de la subvenció falsejant les condicions requerides per a això o ocultant aquelles que ho hagen impedit.
b) Incompliment total o parcial de l'objectiu, de l'activitat, del projecte o la no-adopció del comportament que fonamenten la concessió de la subvenció.
c) Incompliment de l'obligació de la justificació o justificació insuficient.
d) Resistència, excusa, obstrucció o negativa a les actuacions de comprovació i control financer.
e) Incompliment de les obligacions imposades al beneficiari amb la concessió de la subvenció.
Tretze. Règim de compatibilitat
1. Ser beneficiari de les presents ajudes és compatible amb la percepció d'altres ajudes.
2. L'import d'aquestes ajudes en cap cas podrà ser de tal quantia que, aïlladament, o en concurrència amb ajudes d'altres administracions públiques, o d'altres ens públics o privats, supere el cost de l'activitat que ha de dur a terme el beneficiari.
Catorze. Règim d'infraccions i sancions
El règim sancionador en la matèria regulada en la present ordre serà l'establit en el títol IV de la Llei 38/2003, de 17 de novembre, general de subvencions.
ANNEX II
BASES ESPECÍFIQUES DE LES AJUDES PER A LA INCORPORACIÓ DE TERRENYS A LA XARXA DE MICRORESERVES DE FLORA I EXECUCIÓ D'INVERSIONS EN AQUESTES ZONES
Primera. Objecte
És objecte d'aquestes ajudes la incorporació de terrenys a la xarxa de microreserves de flora de la Comunitat Valenciana i l'execució d'inversions en aquestes zones.
Segona. Requisits dels beneficiaris
1. Poden ser beneficiaris les persones físiques o jurídiques, públiques o privades, i les agrupacions d'aquestes, amb personalitat o sense jurídica, quan siguen propietàries de terrenys que complisquen les condicions següents:
a) Ser terrenys naturals o seminaturals; s'exclouran de la futura microreserva les edificacions, infraestructures i vies de comunicació.
b) No estar inclosos en el Catàleg de forests d'utilitat pública.
c) Posseir les característiques de presència de flora rara, endèmica o amenaçada previstes en el Decret 218/1994, de 17 d'octubre, del Govern Valencià, pel qual es crea la figura de protecció d'espècies silvestres denominada microreserva vegetal (Diari Oficial de la Generalitat núm. 2379 del 03/11/1994).
d) No han d'estar aprovats o en tràmit d'aprovació per qualsevol administració pública, planejaments urbanístics, programes o projectes d'infraestructures o obres de qualsevol tipus que puguen posar en risc les poblacions de flora silvestre que justifiquen la declaració dels terrenys com a microreserva de flora.
e) Els terrenys per als quals se sol·licita la subvenció no han de ser motiu de conflictivitat veïnal que haja donat lloc a litigis per la propietat o per drets de pas o usdefruit o per qualsevol altra causa. S'entendrà que hi ha conflictivitat veïnal sobre els terrenys quan, havent-se iniciat un procediment jurisdiccional sobre la propietat o els drets reals relatius a aquests terrenys, s'haja formulat contestació a la demanda.
2. D'acord amb l'apartat 2 de l'article 11 de la Llei 38/2003, de 17 de novembre, general de subvencions, també poden ser beneficiaris els membres associats d'una persona jurídica que complisca els requisits de l'apartat 1 d'aquesta segona base, quan es comprometen a efectuar la totalitat o part de les activitats que fonamenten la concessió de la subvenció en nom i per compte de la persona jurídica beneficiària.
3. S'exclouen com a beneficiaris a la Generalitat, l'administració de l'Estat i els organismes autònoms o empreses públiques dependents d'aquestes. No poden obtindre la condició de beneficiari d'aquestes ajudes, les persones o entitats en les quals concórrega alguna de les circumstàncies d'exclusió establides en l'article 13.2 de la Llei 38/2003, de 17 de novembre, general de subvencions.
Tercera. Obligacions dels beneficiaris
1. Els beneficiaris de les ajudes per a microreserves de flora han de complir les obligacions establides en la base primera de l'annex I (bases comunes a totes les ajudes convocades), i a més:
Inscriure en el Registre de la Propietat que, per un termini de 35 anys com a mínim, el terreny per al qual es rep la subvenció està dedicat a la protecció de la flora silvestre i a la incorporació a la xarxa de microreserves de flora de la Comunitat Valenciana, que ni el substrat ni el sòl vegetal d'aquests terrenys poden ser modificats sense permís de la conselleria competent en medi ambient de la Generalitat. També s'inscriurà l'import de la subvenció concedida.
2. L'incompliment de les obligacions esmentades donarà lloc a l'exigència de les responsabilitats que corresponguen, d'acord amb la legislació vigent.
Quarta. Règim a què queden sotmesos els terrenys objecte de subvenció
1. L'imprés normalitzat de sol·licitud de subvenció inclou al peu la petició expressa del propietari perquè els terrenys per als quals es demana la subvenció siguen declarats com microreserva de flora, en cas de no ser-ho ja.
2. En la resolució per la qual es concedixen les subvencions s'establirà a l'inici de l'expedient de declaració de microreserves de flora en els terrenys objecte de subvenció, en el cas que no estiguen declarades ja. Mentre es tramita aquest expedient, els terrenys es dedicaran a la conservació de la natura en tots els termes previstos pel Decret 218/1994, de 17 d'octubre, del Govern Valencià, pel qual es crea la figura de protecció d'espècies silvestres denominada microreserva vegetal.
Cinquena. Activitats objecte de les ajudes i despeses subvencionables
L'objecte d'aquestes ajudes són les activitats següents:
1. Incorporació de terrenys propietat del beneficiari a la xarxa de microreserves de flora de la Comunitat Valenciana: Les indemnitzacions (a càrrec de la línia T2141) a propietaris tenen caràcter compensatori per l'aplicació del règim derivat de la incorporació del terreny a la xarxa de microreserves de flora de la Comunitat Valenciana.
L'ajuda que es rep en concepte d'indemnització no és susceptible d'increment futur, i, en conseqüència, el beneficiari no pot exercir cap tipus de reclamació o recurs contra la Generalitat en què s'exigisca un increment de la indemnització que es percep. El beneficiari accepta que la subvenció es percep per a la totalitat del terreny per al qual se sol·licita la microreserva; per tant, si s'oferixen superfícies superiors a què correspondrien pel límit màxim d'indemnització que es percep, es renuncia a la percepció d'indemnització per l'excés de terreny sol·licitat.
2. Inversions (a càrrec de la línia T1801): Les subvencions en l'apartat d'inversions es destinaran a finançar fins a un 80% els costos de treballs preparatoris per a la incorporació a la xarxa de microreserves de flora de la Comunitat Valenciana, com també els de treballs de conservació de la flora i la vegetació allí continguda. Les inversions poden referir-se tant a l'àmbit de la microreserva com a altres terrenys, sempre que repercutisquen favorablement en la zona que s'ha deprotegir. Els treballs consistiran en una o ambdós de les modalitats següents:
2.1 Redacció de plans de gestió de les microreserves, previstos en l'article 4.4 del Decret 218/1994 de creació de la figura de microreserva vegetal, que han d'efectuar professionals competents en botànica -coincidents amb la persona sol·licitant o per encàrrec d'aquesta-. Es consideraran competents en botànica a l'efecte de la present convocatòria, els qui posseïsquen títols d'enginyer superior o llicenciat, sempre que en les dites titulacions s'incloga l'assignatura de botànica, o que la persona que redactarà el pla, acredite per mitjà de certificat acadèmic personal haver-la cursat. Per a la redacció del pla de gestió s'atendran les directrius específiques que, segons les característiques botàniques peculiars de cada zona, es reben des del Servei de Conservació de la Biodiversitat de la Direcció General de Gestió del Medi Natural. L'ajuda que s'haja de concedir tindrà com a límit el 80% del cost real de l'activitat, sense poder superar-se els valors de 750 Euros per cada pla de gestió de terrenys de més d'1 hectàrea i de 375 Euros per als de superfície inferior.
2.2 Execució d'activitats de conservació de les microreserves, sempre que siguen globalment qualificables com a inversions conforme la legislació economicopressupostària vigent. Són subvencionables, per exemple, les activitats següents:
- Senyalització de la zona
- Limitació d'accessos
- Plantació d'espècies vegetals
- Tanques
- Tallades, desbrossaments, o aclarides per motius fitosanitaris
- Podes o activitats de control del desenvolupament de la vegetació, quan siguen necessàries per a evitar la reducció d'efectius d'espècies endèmiques, rares o amenaçades
- Elaboració i senyalització de sendes ecoeducatives
- Creació d'infraestructures o instal·lacions d'elements fixos al terreny adequats per a atraure o conservar la fauna útil, com ara abeuradors, vedrunes, menjadors per a aus i mamífers, bresques fixes sense extracció de mel, etc.
- Redacció de projectes, plans o programes de futures inversions
Sisena. Càlcul de l'import de les indemnitzacions
1. L'import de l'ajudes per indemnització depén de la superfície, del tipus de vegetació existent i de la presència de plantes rares, endèmiques o amenaçades. Conforme establix el Decret 218/1994, de creació de la figura de microreserva vegetal, la superfície màxima dels terrenys proposats per a la seua incorporació a la xarxa de microreserves de flora serà de 20 hectàrees.
2. La valoració per hectàrea per a cada tipus de vegetació és la següent (els hàbitats prioritaris de la Directiva 92/43/CEE s'assenyalen amb un asterisc i porten entre parèntesis el codi Natura 2000):
15.000 Euros
- \*Llacunes temporals mediterrànies (3170)
2.250 Euros
- \*Llacunes costaneres (1150)
- \*Estepes salines mediterrànies (Limonietalia) (1510)
- \*Torberes calcàries amb mansega (Cladium mariscus) (7210)
2.060 Euros
- \*Boscos de Tilio-Acerion (9180)
- \*Boscos de teix (9580)
- \*Ginebrars dunars (2250)
- \*Matolls amb llorer silvestre (5230)
- \*Brolladors petrificants amb formació de travertí (7220)
- Boixedes arbòries
1.870 Euros
- \*Matolls amb Ziziphus (5220)
- \*Pinedes sobre dunes marines (2270)
- \*Estepes sobre algeps (Gypsophiletalia) (1520)
1.490 Euros
- Pinedes de pi blanc o roig (Pinus sylvestris)
- Vegetació d'arenals interiors situats a més de 20 km del litoral
1.340 Euros
- \*Savinars de savina turífera (Juniperus thurifera) (9560)
- Boscos de servers (Sorbus domestica)
1.190 Euros
- Suredes i rouredes de roure reboll (Quercus suber, Q. pyrenaica)
- Roures valencians o rouredes de roure valencià (Quercus faginea)
1.040 Euros
- Carrascars i alzinars (Quercus ilex subsp. rotundifolia, Q. ilex subsp. ilex)
- Fleixenedes de flor, fràngules (Fraxinus ornus, Rhamnus frangula=Frangula alnus)
- Fleixenedes de riu, omedes de fulla xicoteta (Fraxinus angustifolius, Ulmus minor)
- Vegetació rupícola amb endemismes d'àrea restringida
890 Euros
- \*Pinedes mediterrànies de pins negres endèmics (9530)
- \*Herbassars de muntanya rics en orquídies (6210)
- \*Ginebrars i savinars arboris (formes arbòries de Juniperus oxycedrus subsp. badia, J. communis subsp. communis i J. phoenicea) (9560)
- Savinars de muntanya (Juniperus sabina)
- Alberedes silvestres i salzedes arbòries (Populus alba, Salix alba o formes arbòries d'altres Salix)
820 Euros
- Pinedes de pinastre (Pinus pinaster)
- Boscos de rosàcies pomoidees -pomeres o pereres silvestres- o prunoidees -pruneres, cirerars silvestres- excepte formacions d'arç blanc (Malus sp. pl, Pyrus sp. pl, Prunus sp. pl.)
- Falaguerars excepte de falaguera aquilina -Pteridium aquilinum- (comunitats de grans falagueres: Dryopteris, Thelypteris, etc.)
- Formacions de sanguinyol (Cornus sanguinea)
750 Euros
- Xopedes silvestres (Populus nigra)
- Oliveretes o bosquets d'olivereta (Ligustrum vulgare)
- Arç blanc arbori (Crataegus sp. pl.)
- Margallons (Chamaerops humilis)
- Tamarigar (Myricaria germànica, Tamarix sp. pl.)
- Dunes fixes de litoral del Crucianellion maritimae (2210)
- Dunes amb vegetació escleròfil·la de Cisto-Lavanduletalia (2260)
- Canyissers i bogars
680 Euros
- Ginebrars i savinars (formes no arbòries de Juniperus sp. pl.)
- Boixedes no arbòries (Buxus sp. pl.)
- \*Pseudoestepes amb gramínies i altres espècies anuals (6220) riques en geòfits
610 Euros
- Bruguerars de bruc (Erica arborea)
- Salzedes no arbòries (Salix sp. pl.)
- Comunitats de marfulls o tortellatges (Viburnum tinus, V. lantana)
- Saücars (Sambucus nigra)
- Prunerars i aladerns de roca (Prunus prostrata, Rhamnus alpinus, Rhamnus saxatilis)
540 Euros
- Ginestars o gòdues (formes arborescents de Cytisus sp. pl, Genista sp. pl, Retama sp. pl, Sarothamnus sp. pl. o altres genistees)
- Matolls de corner (Amelanchier rotundifolia=A. ovalis)
500 Euros
- Coscollars, llentiscles, nogueroles, margallons no arboris (Quercus coccifera, Pistacia lentiscus, P. terebinthus, Chamaerops humilis)
- Baladrars (Nerium oleander)
- Boscatges d'arç blanc baixa talla (Crataegus sp. pl.)
- Boscatges de rosers boscans o coralets (Rosa sp. pl, Berberis sp. pl.)
460 Euros
- Boscatges i esbarzers de tipus no mencionats amb antelació -esbarzers, vidalbes, etc. (Rubus sp. pl, Clematis sp. pl, etc)
- \*Herbassars calcaris càrstics (6110)
420 Euros
Terrenys agrícoles amb presència de plantes rares, endèmiques o amenaçades associades a les tasques periòdiques de cultiu
300 Euros
- Matolls de talla mitjana -romerars, arguelagars, estepars, albaidars, etc.
- Matolls de talla baixa -timonedes, timonedes de cabdell, herbes capsotera, etc.
- Espartars i espartars bords
- \*Pseudoestepes amb gramínies i altres espècies anuals (6220) pobres en geòfits
- Vegetació de penyals, pedregars i coves
3. Factors d'increment (no acumulatius entre si) sobre la valoració per tipus de vegetació
a) Increment del 50% si estan presents poblacions naturals d'alguna de les espècies següents: Ajuga pyramidalis, Allium subvillosum, Althenia orientalis subsp. orientalis, Anarrhinum fruticosum, Antirrhinum pulverulentum, Aristolochia clematitis, Asplenium celtibericum, Asplenium marinum, Berberis vulgaris subsp. australis, Boerhavia repens, Carex digitata, Ceratophyllum submersum, Cheirolophus lagunae, Cistus heterophyllus subsp. carthaginensis, Coeloglossum viride, Cotoneaster granatensis, Elatine brochonii, Epipactis phyllanthes, Equisetum hyemale, Festuca triflora, Frangula alnus, Halimium atriplicifolium subsp. atriplicifolium, Hieracium umbrosum, Hohenackeria exscapa, Lappula marginata, Launaea arborescens, Launaea lanifera, Lepidium cardamines, Leucanthemum arundanum, Limonium bellidifolium, Limonium dufourii, Limonium lobatum, Limonium perplexum, Littorella uniflora, Marsilea batardae, Marsilea quadrifolia, Medicago citrina, Myriophyllum alterniflorum, Narcissus eugeniae, Narcissus perezlarae, Ononis viscosa subsp. subcordata, Orchis cazorlensis, Orchis collina, Orchis conica, Orchis papilionacea subsp. grandiflora, Parapholis marginata, Parentucellia viscosa, Phyllitis sagittata, Pinguicula vallisneriifolia, Reseda alba subsp. hookeri, Reseda lanceolata subsp. lanceolata, Salsola soda, Serapias lingua, Serapias strictiflora, Silene cambessedesii, Silene hifacensis, Solenopsis laurentia, Spiranthes aestivalis, Triglochin barrelieri, Utricularia australis, Vitaliana primuliflora subsp. assoana, Zannichellia contorta.
b) Increment del 40% si hi ha poblacions naturals de les espècies següents: Achillea santolinoides, Allium stearnii, Ammoides pusilla, Apium repens, Arabis alpina, Argyrolobium uniflorum, Astragalus alupecuroides subsp. grossii, Athyrium filix-femina, Biarum dispar, Callipeltis cucullaria, Campanula mollis, Carex elata, Centaurea lagascae, Cheilanthes hispanica, Cheilanthes tinaei, Clematis cirrhosa, Cleonia lusitanica, Commicarpus africanus, Corema album, Dactylorhiza incarnata, Dactylorhiza insularis, Damasomium polyspermum, Erodium celtibericum, Euphorbia boetica, Euphorbia nevadensis subsp. nevadensis, Euphorbia nevadensis subsp. aragonensis, Euphrasia salisburgensis, Ferula loscosii, Ferulago ternatifolia, Festuca nevadensis, Fumaria munbyi, Garidella nigellastrum, Genista umbellata subsp. umbellata, Halimium umbellatum subsp. viscosum, Halopeplis amplexicaule, Helianthemum caput-felis, Helianthemum guerrae, Himantoglossum hircinum, Iberis pectinata, Iris spuria, Isoetes velatum, Juncus capitatus, Limonium densissimum, Limonium interjectum, Limonium mansanetianum, Listera ovata, Lonicera biflora, Lupinus mariae-josephi, Lythrum borysthenicum, Lythrum thymifolia, Marsilea strigosa, Maytenus senegalensis subsp. europaea, Neottia nidus-avis, Notoceras bicorne, Oenanthe globulosa, Ophioglossum lusitanicum, Ophrys castellana, Orchis purpurea, Orobanche schultzii, Parnassia palustris, Phleum arenarium, Phyllitis scolopendrium subsp. scolopendrium, Pilosella albarracina, Pimpinella villosa, Platanthera bifolia, Polygonum amphibium, Polystichum aculeatum, Populus tremula, Pteris vittata, Quercus humilis (incl. cerrioides), Quercus robur (incl. coutinhoi), Ribes uva-crispa, Ruscus hypophyllum, Saxifraga almeriensis, Saxifraga carpetana, Saxifraga dichotoma, Seseli montanum subsp. granatense, Sideritis chamaedryfolia subsp. littoralis, Silene diclinis, Spergularia fallax, Sternbergia colchiciflora, Stipa barbata, Thelypteris palustris, Thymus borgiae, Thymus lacaitae, Thymus richardii, Thymus webbianus, Tilia platyphyllos, Ulmus glabra, Vella lucentina, Vaccinium myrtillus, Ziziphora aragonensis.
c) Increment del 30% si hi ha poblacions de les espècies següents: Carduncellus dianius, Diplotaxis ibicensis, Kosteletzkya pentacarpos, Lythrum flexuosum, Riella helicophylla, Sideritis glauca, Sideritis javalambrensis, Sisymbrium cavanillesianum, Teucrium lepicephalum.
4. Mode de càlcul de l'import de la subvenció
a) Es calcularà la superfície present en la parcel·la per a cada comunitat vegetal, arredonida a desenes d'hectàrea per a parcel·les de menys de 10 hectàrees totals i a unitats d'hectàrea per a parcel·les majors. Al terreny definit en la parcel·la per cada comunitat vegetal se li denominarà subparcel·la.
b) Es multiplicarà per a cada subparcel·la la superfície en hectàrees pel valor indicat en l'apartat 2 per al tipus de vegetació present.
c) S'aplicarà, si és el cas, el factor d'increment de l'apartat 3 per a cada subparcel·la.
d) Se sumaran els imports obtinguts per a cada subparcel·la.
Setena. Import màxim de les ajudes
La quantia de les ajudes per indemnització no podrà superar els 7.500 Euros per sol·licitant.
La quantia de les ajudes per a inversions no podrà superar els 22.500 Euros per sol·licitant.
Huitena. Sol·licituds i documentació
A més de la documentació requerida en l'annex I (bases comunes a totes l'ajudes convocades), els sol·licitants de les ajudes per a microreserves de flora han d'aportar:
1. Documentació acreditativa de la propietat dels terrenys (escriptura de compravenda, herència, cessió...)
2. Nota simple del Registre de la Propietat acreditativa de l'estat registral d'aquesta.
3. Certificat municipal de la qualificació urbanística dels terrenys
4. Plànols de localització dels terrenys a escala 1:50.000 i 1:10.000.
5. Plànol cadastral.
6. Memòria topogràfica en què s'especifique la superfície de la microreserva proposada, delimitació clara dels seus límits per mitjà de coordenades UTM o per qualsevol altre mètode, i plànol a escala adequada de detall.
7. Memòria botànica: descripció bàsica del medi físic (marc bioclimàtic, geològic i edàfic), de les unitats fitosociològiques de la vegetació, ressenya de les principals singularitats botàniques presents i cartografia detallada de distribució dels hàbitats i les espècies sobre ortofoto a escala suficient (es poden utilitzar com a base, les ortofotos disponibles en l'apartat de cartografia de la pàgina web de la Conselleria de Territori i Habitatge, www.cth.gva.es). Ha d'incloure el càlcul justificat de l'import de la subvenció per indemnització, segons la base sisena.
8. En el cas de sol·licitar subvenció per a inversions (apartat 2 de la base cinquena), serà necessari presentar el projecte detallat de les activitats que està disposat a executar en cas de concessió de la subvenció, pressupost desglossat per unitat d'obra i pressupost desglossat per font de finançament (subvenció sol·licitada, aportació pròpia i aportacions de tercers o altres subvencions). Si és el cas, ha d'aportar-se documentació justificativa del compromís d'aportacions de tercers o altres subvencions.
Novena. Criteris de valoració de les sol·licituds
1. Per a les sol·licituds d'indemnització per la incorporació de terrenys a la xarxa de microreserves de flora es tindran en compte els següents criteris de valoració:Deu. Justificació d'indemnitzacions per la incorporació de terrenys a la xarxa de microreserves de flora
Els beneficiaris d'indemnitzacions per la incorporació de terrenys a la xarxa de microreserves de flora no han de presentar la documentació exigida en l'apartat 1 de la base novena de l'annex I (bases comunes a totes les ajudes convocades) sinó únicament justificació de la inscripció en el Registre de la Propietat de les càrregues exigides en la base tercera d'aquest annex II, abans del 15 de novembre del 2007.
ANNEX III
BASES ESPECÍFIQUES DE LES AJUDES PER A LA GESTIÓ DE RESERVES VOLUNTÀRIES DE FAUNA
Primera. Objecte
Establir un règim d'ajudes per a la gestió de reserves voluntàries de fauna destinades a subvencionar inversions per a la seua millora o conservació.
Segona. Requisits dels beneficiaris
1. Podran ser beneficiaris d'aquestes subvencions:
a) Persones físiques i jurídiques, públiques i privades, propietàries de terrenys naturals o seminaturals, situats sobre sòl no urbanitzable i (no adscrits al Catàleg de forests d'utilitat pública).
b) Entitats legalment constituïdes, entre les finalitats dels quals figure la conservació de la natura, que posseïsquen acords formals de gestió amb els propietaris dels terrenys.
2. S'exclouen com a beneficiaris la Generalitat, l'administració de l'Estat i els organismes autònoms o empreses públiques dependents de qualsevol d'aquestes.
3. No poden obtindre la condició de beneficiari d'aquestes ajudes, les persones o entitats en les quals concórrega alguna de les circumstàncies d'exclusió establides en l'article 13.2 de la Llei 38/2003, de 17 de novembre, general de subvencions.
Tercera. Obligacions dels beneficiaris
A més de les obligacions exigides als beneficiaris en la base primera de l'annex I (bases comunes a totes les ajudes convocades), els beneficiaris de les ajudes per a la gestió de reserves voluntàries de fauna han d'obtindre totes les autoritzacions oportunes per a l'exercici de l'activitat i, especialment, aquelles que requerixen autorització prèvia per part de la Direcció General de Gestió del Medi Natural per afecció a la fauna i la flora silvestres.
Quarta. Activitats objecte de les ajudes
1. Les activitats es realitzaran en terrenys que, estiguen ubicats a la Comunitat Valenciana i complisquen alguna de les condicions següents:
a) Estar emparats per alguna figura de conservació d'espècies de fauna, proposada pel propietari dels terrenys i legalment aprovada per la Generalitat, amb la denominació de Reserva de Fauna.
b) Comptar amb un conveni, protocol o acord de col·laboració amb la Generalitat per al desenvolupament de treballs de conservació de fauna específicament en els terrenys objecte de la subvenció, o presentar un compromís de sol·licitar la declaració de reserva de fauna una vegada restaurats els valors faunístics dels terrenys objecte de la subvenció.
2. Les activitats subvencionables consistiran en:
- Restauració d'hàbitats i millores per a la fauna silvestre.
- Senyalització.
- Limitació d'accessos i tanques.
- Neteges de fems i residus.
- Eliminació d'estructures artificials.
- Elaboració i senyalització de sendes ecoeducatives.
- Realització d'estudis sobre les espècies de fauna silvestres la protecció de les quals motiva la declaració de la reserva.
- Actuacions previstes en plans de recuperació o d'acció d'espècies catalogades en desplegament del que disposa la Llei 4/1989, de conservació de la natura.
3. En el cas de les actuacions previstes en aquesta base quarta no poden ser objecte de subvenció els treballs que realitze directament la persona física o jurídica adjudicatària, ni els que s'executen en règim de voluntariat. Només tindran dret a subvenció les activitats per a les quals l'adjudicatari de l'ajuda acredite, al final dels treballs, haver pagat quantitats suficients i ajustades al que preveu el projecte, a empreses o professionals en exercici lliure de la corresponent activitat.
Cinquena. Despeses subvencionables
Les activitats proposades seran subvencionables fins a un màxim del 80% de l'import previst.
També podrà ser subvencionable la redacció de projectes, plans o programes de futures inversions, sempre que aquest concepte no supere el 25% de la quantitat total sol·licitada.
Sisena. Import màxim de les ajudes
La quantitat màxima subvencionable per a cada terreny serà de 6.000,00 euros.
Setena. Sol·licituds i documentació
A més de la documentació exigida en l'annex I (bases comunes a totes les ajudes convocades), els sol·licitants de les ajudes per a gestió de reserves voluntàries de fauna han de presentar:
a) Documentació acreditativa de la propietat dels terrenys:
- Certificat del Registre de la Propietat acreditatiu de l'estat registral d'aquesta i de l'absència de càrregues o hipoteques.
- Certificat cadastral.
b) Si és el cas, acord, pacte o conveni amb els propietaris dels terrenys en què conste l'autorització per a dur a terme les actuacions objecte de la subvenció.
c) Memòria valorada d'actuacions proposades.
Huitena .Criteris de valoració
Les sol·licituds es valoraran seguint els criteris següents:ANNEX IV
BASES ESPECÍFIQUES DE LES AJUDES PER A LA REALITZACIÓ DE TREBALLS DE MILLORA, CONSERVACIÓ, RESTAURACIÓ I POSADA EN VALOR D'ARBRES MONUMENTALS O SINGULARS
Primera. Objecte
L'objecte de les ajudes és la realització de treballs de millora, conservació, restauració i posada en valor d'arbres monumentals o singulars de la Comunitat Valenciana. Com manca la posada en funcionament del Catàleg d'arbres monumentals i singulars de la Comunitat Valenciana previst en l'article 8 de la Llei 4/2006, de 19 de maig, de la Generalitat, de patrimoni arbori monumental de la Comunitat Valenciana, a l'efecte d'aquesta convocatòria s'entenen com a monumentals i singulars:
a) aquells exemplars protegits genèricament per l'article 4 de la llei mencionada (els que igualen o superen els 350 anys d'edat, 30 metres d'altura, 6 metres de perímetre de tronc a 1,30 metres de la base, 25 metres de diàmetre major de copa i 12 metres d'estípic per a les palmeres -18 per a Washingtonia robusta-)
b) aquells protegits expressament pels ajuntaments d'acord amb l'article 6 de la Llei 4/2006.
c) aquells que figuren en els tres llibres sobre arbres monumentals o singulars respectivament publicats per les tres diputacions provincials:
- Gual Ortí, J. J., 2000, Arbres i arbredes singulars de les comarques de Castelló, Diputació Provincial de Castelló.
- Moya, B., 1995, Arbres i arbredes monumentals i singulars de la província de València. Diputació Provincial de València i Generalitat.
- Ruíz Limiñana, J.B., 2003, Arbres monumentals de la província d'Alacant, Diputació Provincial d'Alacant.
Segona. Requisits dels beneficiaris
1. Poden ser beneficiaris d'aquestes subvencions aquelles persones físiques o jurídiques, públiques o privades, i les agrupacions d'aquestes, amb personalitat o sense jurídica, que siguen propietàries dels terrenys on s'ubiquen arbres que complisquen els requisits de la base anterior.
2. D'acord amb l'apartat 2 de l'article 11 de la Llei 38/2003, de 17 de novembre, general de subvencions, també poden ser beneficiaris els membres associats d'una persona jurídica que complisca els requisits de l'apartat 1 d'aquesta segona base, quan es comprometen a efectuar la totalitat o part de les activitats que fonamenten la concessió de la subvenció en nom i per compte de la persona jurídica beneficiària.
3. S'exclouen com a beneficiaris la Generalitat, l'administració de l'Estat i els organismes autònoms o empreses públiques dependents d'aquestes. No poden obtindre la condició de beneficiari d'aquestes ajudes, les persones o entitats en els quals concórrega alguna de les circumstàncies d'exclusió establides en l'article 13.2 de la Llei 38/2003, de 17 de novembre, general de subvencions.
Tercera. Activitats objecte de les ajudes
Les activitats objecte de les ajudes són les següents:
a) Accions que impliquen una afectació directa a l'arbre, que han de ser realitzades per professionals especialitzats:
- Modificació o millora física permanent o de llarga duració de l'arbre, com podes de conservació, cauterització o rebliment de ferides o altres accions de cirurgia arbòria.
- Instal·lació de tensors, suports permanents o altres elements necessaris per a assegurar que el tronc o grans branques no resulten arrancades de soca-rel o per a assegurar la pervivència davant de l'efecte de factors meteorològics.
- Tractaments fitosanitaris excepcionals o d'alta intensitat, en especial si comporten activitats de cirurgia arbòria o podes associades, per als quals no es preveja una posterior repetició regular a curt termini.
- Eliminació física d'obstacles, murs, fonamentacions, asfaltats, edificacions, ruïnes o altres elements que impedixen l'adequat desenvolupament dels arbres, bé siga en la part aèria o en la radicular.
- Airejament de sòls, com també tractaments fitosanitaris dels sistemes radiculars que obliguen a la realització i posterior rebliment de rases, millores de drenatge del subsòl o pràctiques equivalents.
b) Accions perifèriques, que normalment es realitzen sense contacte directe amb l'arbre, i que poden ser realitzades per personal no especialitzat en conservació d'arbres:
- Instal·lació de tancaments perimetrals, tanques i altres formes de protecció d'accés.
- Realització de murs de maçoneria, dics de fusta o altres paraments realitzats preferentment amb materials d'alta naturalitat, per a evitar el descalce d'exemplars o de les seues arrels en enclavaments de talús, vora de bancal o altres amb alt pendent.
- Neteges perimetrals de sotobosc, realització de rases per a evitar transmissió de focs de subsòl, o altres mesures adequades per a reduir els riscos d'afectació severa o mort dels exemplars per la fàcil transmissió d'incendis des d'enclavaments perifèrics.
- La construcció, la reparació o la instal·lació de depòsits d'aigua com a mesura complementària per a aquests fins només serà finançable si la finalitat fonamental de les dites estructures és assegurar la ràpida extinció de focs que amenacen l'exemplar.
- Adequació ecoeducativa o divulgativa perimetral dels arbres, bé siga per a exemplars aïllats, o per a la creació de sendes educatives en entorns d'alta concentració d'arbres monumentals; el finançament podrà comprendre en aquest cas la creació i instal·lació de panells explicatius.
Quarta. Despeses subvencionables
1. Les subvencions es destinaran a finançar fins a un 80% els costos d'inversions que s'han de realitzar.
2. En el cas de concessió de l'ajuda, i sempre que s'haja demanat específicament en la sol·licitud, pot retornar-se al beneficiari una part dels costos de redacció del projecte tècnic de l'activitat elaborat per professional competent a què s'haja pagat pel propietari per a aquests fins, amb les condicions següents:
a) L'ajuda per aquest concepte no ha de superar el 20% de la quantitat total que es concedisca al sol·licitant; en tot cas, no pot superar els 400 euros. No podran concedir-se ajudes la única o principal acció prevista de les quals siga precisament la redacció de projectes.
b) No pot pagar-se per aquest concepte més del 80% de la quantitat pagada pel sol·licitant al professional que redacta el projecte.
c) La sol·licitud de subvenció ha d'incloure una còpia o duplicat de la factura, que acredite el treball realitzat pel professional al sol·licitant, com també el seu cost efectiu.
3. El propietari, sempre que acredite posseir la titulació adequada per a redactar el projecte tècnic abans citat, podrà ser destinatari directe de l'ajuda per a la seua redacció.
Cinquena. Quantia màxima de les ajudes
Les ajudes no podran superar la quantitat de 2.000 euros per cada petició. Cada sol·licitant podrà presentar una única petició, si bé aquesta podrà comprendre més d'un arbre, sempre que cada un d'ells complisca les condicions de la base primera d'aquestes bases reguladores específiques.
Sisena. Sol·licituds i documentació
A més de la documentació requerida en la base segona de l'annex I (bases comunes a totes l'ajudes convocades), els sol·licitants de les ajudes per a arbres monumentals i singulars han d'aportar:
a) Documentació acreditativa de la propietat de la finca o immoble on se situa l'arbre (el propietari o propietaris han de figurar com a tals en els corresponents registres oficials): Nota simple del Registre de la Propietat. Certificat cadastral.
b) Documentació relativa a la identificació i característiques de l'arbre:.
- Fotografia completa (una o més) de l'exemplar, amb una persona o objecte de referència de talla coneguda.
- Dades sobre l'altura total, diàmetre màxim de la copa, perímetre del tronc a 1,30 metres sobre el sòl, edat coneguda o suposada. Ha d'especificar-se el mètode de mesura o la font documental utilitzats.
- Ubicació en plànol topogràfic a escala suficient per a una correcta localització sobre el terreny de l'exemplar (mínim 1:25.000).
c) Projecte d'activitat, subscrit per professional competent; ha d'incloure un adequat estudi dendrològic, que continga una valoració de l'estat morfofisiològic, ontològic, biomecànic i patològic de l'exemplar. El projecte ha de ratificar amb claredat la ubicació i les dades de l'arbre. Igualment inclourà el pressupost de les accions que s'han d'executar, convenientment detallat i justificat, i el cronograma o termini de les actuacions.
Setena. Criteris de valoració de sol·licituds
Es tindran en compte els següents criteris de valoració:ANNEX V
BASES ESPECÍFIQUES PER A LES AJUDES PER A ORGANITZACIÓ I PRODUCCIÓ DE CONGRESSOS, CURSOS, JORNADES I EXPOSICIONS DE CONSERVACIÓ DE LA BIODIVERSITAT
Primera. Objecte
L'objecte de les ajudes és la promoció de congressos, cursos, jornades i exposicions relacionades amb la investigació i conservació de la biodiversitat.
Segona. Requisits dels beneficiaris
Poden ser beneficiaris d'aquestes subvencions aquelles persones o entitats dedicades a la investigació, conservació o difusió de la flora i fauna silvestres i dels hàbitats naturals, que complisquen les condicions següents:
a) Antiguitat: han d'estar legalment constituïdes almenys amb dos anys d'anterioritat a la data de publicació d'aquesta convocatòria.
b) Estructura i capacitat de gestió: l'estructura serà l'adequada per a gestionar les activitats previstes en els projectes presentats. Ha de disposar de sistemes d'avaluació i qualitat que contribuïsquen a la consecució dels objectius previstos.
c) No ha de tindre finalitat lucrativa en l'exercici de l'activitat subvencionada.
d) No poden obtindre la condició de beneficiari d'aquestes ajudes, les persones o entitats en les quals concórrega alguna de les circumstàncies d'exclusió establides en l'article 13.2 de la Llei 38/2003, de 17 de novembre, general de subvencions.
Tercera. Activitats objecte de les ajudes
1. Les activitats objecte de les ajudes previstes en aquesta ordre han d'aplicar-se a les espècies o grups d'espècies que compartisquen requeriments ecològics semblants i que figuren en la següent normativa:
- Decret 32/2004, de 27 de febrer, del Consell de la Generalitat, pel qual es crea i regula el Catàleg valencià d'espècies de fauna amenaçades, i s'establixen categories i normes per a la seua protecció.
- Ordre de 20 de desembre de 1985 de la Conselleria d'Agricultura i Pesca sobre la protecció d'espècies endèmiques amenaçades.
- Decret 439/1990, de 30 de març, regulador del Catàleg nacional d'espècies amenaçades.
2. Pel que fa a activitats relacionades amb els hàbitats de la Comunitat Valenciana, han d'aplicar-se als hàbitats valencians que figuren en la Directiva 92/43/CEE del Consell de 21 de maig de 1992 relativa a la conservació dels hàbitats naturals i de la fauna i flora silvestres.
3. Les activitats objecte de les ajudes han de realitzar-se a la Comunitat Valenciana i aplicar-se a espècies i hàbitats presents en aquesta.
Quarta. Despeses subvencionables
En cap cas pot ser objecte de subvenció l'IVA recuperable pel beneficiari ni les despeses corresponents a l'adquisició de material inventariable.
Cinquena. Documentació
La memòria valorada i descriptiva de les activitats ha d'incloure un pressupost desglossat de les despeses que es justificaran en cas de concedir-se la subvenció.
Sisena. Quantia de les ajudes
Es concediran ajudes amb les següents quanties màximes per persona o entitat sol·licitant.
- Congressos: ajuda màxima de 12.000 euros.
- Exposicions: ajuda màxima de 6.000 euros.
- Cursos: ajuda màxima de 6.000 euros.
- Jornades: ajuda màxima de 6.000 euros.
En tot cas, l'import de l'ajuda no podrà superar el 80% del cost total de l'activitat proposada.
Setena. Criteris de valoració de les sol·licituds
1. La valoració de l'activitat es realitzarà a partir de la memòria descriptiva segons els criteris previstos en la taula i descrits a continuació:
- interés per a la conservació: ha de mencionar-se explícitament el grup biològic sobre el qual versarà l'activitat i la seua pertinença o no a una de les categories d'interés per a la conservació previstes en la taula.
- àmbit de participació o difusió de l'activitat: ha de mencionar-se explícitament en la memòria descriptiva l'abast de la convocatòria, l'àmbit territorial comprés per l'objecte de l'activitat i l'idioma en què s'exercirà l'activitat. També es valorarà que l'activitat siga difosa per la xarxa.
- grau de desenvolupament del programa d'activitats: S'assignarà la màxima puntuació a aquells programes de cursos i congressos que establisquen les dates, horaris, títols de les conferències i els conferenciants de les activitats previstes.
- experiència prèvia en l'exercici d'activitats semblants: ha de mencionar-se explícitament en la memòria el nombre d'activitats de caràcter semblant organitzat amb anterioritat a la sol·licitud. S'assignarà la màxima puntuació al sol·licitant amb major experiència i, a la resta, proporcionalment.Huitena. Justificació dels despeses
No es consideraran subvencionables despeses diferents de les previstes en la memòria valorada i descriptiva de l'activitat presentada en la sol·licitud de la subvenció.
ANNEX VI
BASES ESPECÍFIQUES PER A LES AJUDES PER A L'EXECUCIÓ D'OBRES DE MILLORA DE PUNTS D'AIGUA D'INTERÉS PER ALS AMFIBIS
Primera. Objecte
És objecte d'aquestes ajudes l'execució d'obres de millora de punts d'aigua d'interés per als amfibis.
Segona. Requisits dels beneficiaris
1. Poden ser beneficiaris d'aquestes subvencions:
a) Persones físiques i jurídiques, públiques i privades, propietàries de terrenys naturals o seminaturals en les quals existisquen punts d'aigua d'interés per als amfibis, situades sobre sòl no urbanitzable, no adscrits al Catàleg de forests d'utilitat pública, i dins dels límits dels llocs d'interés comunitari (LIC) designats a la Comunitat Valenciana. L'àmbit dels LIC pot consultar-se en la cartografia de la pàgina web de la Conselleria de Territori i Habitatge, www.cth.gva.es.
b) Entitats legalment constituïdes, entre les finalitats de les quals figure la conservació de la natura, que posseïsquen acords formals de gestió amb els propietaris dels terrenys que complisquen els requisits indicats en l'apartat anterior.
2. S'exclouen com a beneficiaris la Generalitat, l'administració de l'Estat i els organismes autònoms o empreses públiques dependents de qualsevol d'aquestes.
3. No poden obtindre la condició de beneficiari d'aquestes ajudes, les persones o entitats en les quals concórrega alguna de les circumstàncies d'exclusió establides en l'article 13.2 de la Llei 38/2003, de 17 de novembre, general de subvencions.
Tercera. Obligacions dels beneficiaris
A més de les obligacions exigides als beneficiaris en la base primera de l'annex I (bases comunes a totes les ajudes convocades), els beneficiaris de les ajudes per a obres de millora de punts d'aigua d'interés per als amfibis han d'obtindre totes les autoritzacions oportunes per a l'exercici de l'activitat i, especialment, aquelles que requerixen autorització prèvia per part de la Direcció General de Gestió del Medi Natural per afecció a fauna i flora silvestres.
Quarta. Activitats objecte de les ajudes
1. Les activitats consistiran en:
- Restauració d'hàbitats i millores per a la fauna silvestre.
- Restitució de la morfologia i funcionalitat del punt d'aigua (dragatge selectiu, reposició de marges, restauració d'aportacions hídriques, control processos erosius, etc.).
- Senyalització.
- Limitació d'accessos i tanques.
- Elaboració i senyalització de sendes ecoeducatives.
- Eliminació de flora i fauna exòtica invasora.
- Construcció d'estructures d'accés i fuga per a la fauna.
2. En el cas de les actuacions previstes en aquesta base quarta, no poden ser objecte de subvenció els treballs que realitze directament la persona física o jurídica adjudicatària, ni els que s'executen en règim de voluntariat.
3. Només tindran dret a subvenció les activitats per a les quals l'adjudicatari de l'ajuda acredite, al final dels treballs, haver pagat quantitats suficients i ajustades al que preveu el projecte, a empreses o professionals en exercici lliure de la corresponent activitat.
Cinquena. Despeses subvencionables
Les activitats proposades seran subvencionables fins a un màxim del 80% de l'import previst.
També podrà ser subvencionable la redacció de projectes, plans o programes de futures inversions, sempre que aquest concepte no supere el 25% de la quantitat total sol·licitada.
Sisena. Import màxim de les ajudes
La quantitat màxima subvencionable per a cada terreny serà de 6.000,00 euros.
Setena. Sol·licituds i documentació
A més de la documentació exigida en la base segona de l'annex I (bases comunes a totes les ajudes convocades), els sol·licitants de les les ajudes per a obres de millora de punts d'aigua d'interés per als amfibis han de presentar:
a) Documentació acreditativa de la propietat dels terrenys:
- Certificat del Registre de la Propietat acreditatiu de l'estat registral d'aquesta i de l'absència de càrregues o hipoteques.
- Certificat cadastral.
b) Si és el cas, acord, pacte o conveni amb els propietaris dels terrenys en què conste l'autorització per a dur a terme les actuacions objecte de la subvenció.
c) Memòria valorada d'actuacions proposades.
Huitena. Criteris de valoració de les sol·licituds
Les sol·licituds es valoraran seguint els criteris següents: